Fl-aħħar sigħat fieqet persuna oħra mill-Coronavirus u ma feġġ l-ebda każ ġdid minn fost 1,692 test. Dan ifisser li issa f'pajjiżna hawn 26 każ attiv ta' COVID-19. Fiċ-ċentri tal-ittestjar f'pajjiżna saru 969,704 testijiet. Ingħataw ukoll 636,059 doża tal-vaċċin. Minnhom, 353,584 persuna ħadu l-ewwel doża, filwaqt li 294,650 persuna huma kompletament imlaqqma. Intant fl-aħħar erbgħa u għoxrin siegħa, ma kienu rrappurtati l-ebda mwiet b'rabta mal-Covid-19.